विलायत पोर्टल : प्राप्त जानकारी के अनुसार अफ़ग़ानिस्तान के पूर्व राष्ट्रपति हामिद करज़ई नें अफ़ग़ानिस्तान संकट में पाकिस्तान की भूमिका पर टिप्पणी करते हुए कहा कि हम पाकिस्तान के बारे मे कोई गलत सोच नहीं रखते, हम उसे एक पडोसी देश की तरह देखते हैं लेकिन पाकिस्तान देश में स्थित कई आतंकी संगठनों को सहायता पहुंचाता है । करज़ई नें अमेरिका पर हमला करते हुए कहा कि क्षेत्र में अमेरिका की नीति अफ़ग़ानिस्तान के हितों के लिए नहीं बल्कि पाकिस्तान को ध्यान में रख कर बदली हैं, क्षेत्र में अमेरिकी नीतियां फेल हो चुकी हैं । करज़ई नें कहा कि हम भारत से अनुरोध करते हैं कि वह हमारी सेना को प्रशिक्षण दे तथा हमारे उत्थान में हमारी सहायता करे तथा क्षेत्र में शांति व्यवस्था स्थापित करने में सहयोग करे ।